Document ID: 32008R1257

PADOMES REGULA (EK) Nr. 1257/2008
(2008. gada 4. decembris),
ar kuru groza Regulu (EK) Nr. 1579/2007, ar ko 2008. gadam nosaka konkrētu zivju krājumu un zivju krājumu grupu zvejas iespējas un ar tām saistītus nosacījumus, kuri piemērojami Melnajā jūrā
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu,
ņemot vērā Padomes Regulu (EK) Nr. 2371/2002 (2002. gada 20. decembris) par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (1) un jo īpaši tās 20. pantu,
ņemot vērā Padomes Regulu (EK) Nr. 847/96 (1996. gada 6. maijs), kas ievieš papildu nosacījumus ikgadējai kopējās pieļaujamās nozvejas (KPN) un kvotu pārvaldei (2), un jo īpaši tās 2. pantu,
ņemot vērā Komisijas priekšlikumu,
tā kā:
(1)
Regulā (EK) Nr. 1579/2007 (3) ir noteiktas konkrētu zivju krājumu un zivju krājumu grupu zvejas iespējas un ar tām saistīti nosacījumi, kuri piemērojami Melnajā jūrā 2008. gadā.
(2)
Kaut gan Regulā (EK) Nr. 1579/2007 paredzēts, ka Regulas (EK) Nr. 847/96 3. pantu akmeņplekstes kvotai 2008. gadā nepiemēro, ņemot vērā akmeņplekstes krājuma pašreizējo stāvokli, minētā panta piemērošana tomēr būtu pieļaujama.
(3)
Tādēļ būtu attiecīgi jāgroza Regula (EK) Nr. 1579/2007.
(4)
Ņemot vērā jautājuma steidzamību un faktu, ka 2008. kvotu gads drīz beigsies, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī.
(5)
Ņemot vērā jautājuma steidzamību, tāpat ir obligāti jāpiešķir atkāpe no sešu nedēļu laikposma, kas paredzēts I daļas 3. punktā Protokolā par dalībvalstu parlamentu lomu Eiropas Savienībā, kas pievienots Līgumam par Eiropas Savienību un Eiropas Kopienu dibināšanas līgumiem,
IR PIEŅĒMUSI ŠO REGULU.
1. pants
Grozījums Regulā (EK) Nr. 1579/2007
Regulas (EK) Nr. 1579/2007 I pielikumā ierakstā par akmeņpleksti vārdkopu “Regulas (EK) Nr. 847/96 3. pantu nepiemēro” aizstāj ar vārdkopu “Piemēro Regulas (EK) Nr. 847/96 3. pantu”.
2. pants
Stāšanās spēkā
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 4. decembrī

Labels: 20
6